ইবরাহিম ইসমাইল চুন্দ্রিগড়

ইবরাহিম ইসমাইল চুন্দ্রিগড় (; আই. আই. চুন্দ্রিগড় নামে পরিচিত) (১৫ এপ্রিল ১৮৯৮ - ১৩ মার্চ ১৯৬৮) ছিলেন পাকিস্তানের ৬ষ্ঠ প্রধানমন্ত্রী।

 প্রারম্ভিক জীবন 
তিনি ১৮৯৮ সালের ১৫ এপ্রিল ব্রিটিশ ভারতের বোম্বে প্রেসিডেন্সির আহমেদাবাদে জন্মগ্রহণ করেন। তিনি বোম্বে বিশ্ববিদ্যালয়ে শিক্ষালাভ করেছেন।ইব্রাহীম ইসমাইল চুন্দ্রিগড়, বাংলাপিডিয়া

 রাজনৈতিক জীবন 
বোম্বে বিশ্ববিদ্যালয়ে শিক্ষার্জন করার পর তিনি আহমেদাবাদে আইনজীবী হিসেবে কাজ শুরু করেন। ১৯১৪ সালে তিনি আহমেদাবাদ পৌরসভার সদস্য নির্বাচিত হন। ১৯৩৭ সালে তিনি বোম্বে আইন পরিষদের সদস্য নির্বাচিত হন। একই বছর তিনি বোম্বে হাইকোর্টে আইনজীবী হিসেবে যোগ দেন।

১৯৩৮ সালে তিনি মুসলিম লিগ পার্লামেন্টারি পার্টির ডেপুটি লিডার নির্বাচিত হন। ১৯৪০ থেকে ১৯৪৫ সাল পর্যন্ত তিনি বম্বে প্রাদেশিক মুসলিম লিগের প্রেসিডেন্ট ছিলেন। ব্রিটিশদের নিকট থেকে ক্ষমতা হস্তান্তরের পূর্বে গঠিত অন্তর্বর্তীকালীন সরকারে তিনি বাণিজ্য মন্ত্রীর দায়িত্বপালন করেছেন।

পাকিস্তান প্রতিষ্ঠার পর গঠিত প্রথম মন্ত্রিসভায় তিনি বাণিজ্য মন্ত্রী ছিলেন। পরবর্তীতে তিনি আফগানিস্তানে পাকিস্তানের রাষ্ট্রদূত, উত্তর-পশ্চিম সীমান্ত প্রদেশ ও পশ্চিম পাঞ্জাবের গভর্নর এবং পাকিস্তানের আইনমন্ত্রী হিসেবে দায়িত্ব পালন করেছেন।

 প্রধানমন্ত্রী 
১৯৫৭ সালে হোসেন শহীদ সোহরাওয়ার্দী‌ পদত্যাগ করার পর রাষ্ট্রপতি ইস্কান্দার মীর্জা কর্তৃক চুন্দ্রিগড় অন্তর্বর্তীকালীন প্রধানমন্ত্রী হন। কৃষক শ্রমিক পার্টি, নেজামে ইসলাম, মুসলিম লিগ ও রিপাবলিকান পার্টির সমন্বয়ে তার জোট সরকার গঠিত হয়েছিল। নির্বাচনী আইন সংশোধন করে দেশে স্বতন্ত্র নির্বাচন প্রয়োগ করতে হবে এই শর্তে মুসলিম লিগ রিপাবলিকান পার্টির সাথে জোটে যোগ দিয়েছিল। কিন্তু জোটের শরিক দলগুলির মধ্যে মতপার্থক্য দেখা দেয়। এরপর ইস্কান্দার মীর্জা তাকে পদচ্যুত করেন।

 স্মরণ 

করাচির একটি সড়কের নাম তার স্মরণে আই. আই. চুন্দ্রিগড় রোড রাখা হয়েছে।

 তথ্যসূত্র 

 বহিঃসংযোগ 
 I. I. Chundrigar
 Chronicles Of Pakistan

|-

|-

বিষয়শ্রেণী:১৮৯৭-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:আফগানিস্তানে পাকিস্তানের রাষ্ট্রদূত
বিষয়শ্রেণী:পাকিস্তানের প্রথম মন্ত্রিসভা
বিষয়শ্রেণী:খাইবার পাখতুনখাওয়ার গভর্নর
বিষয়শ্রেণী:পাকিস্তানের পাঞ্জাবের গভর্নর
বিষয়শ্রেণী:পাকিস্তান আন্দোলনের নেতা
বিষয়শ্রেণী:মুহাজির ব্যক্তি
বিষয়শ্রেণী:পাকিস্তানি রাজনীতিবিদ
বিষয়শ্রেণী:পাকিস্তানের প্রধানমন্ত্রী
বিষয়শ্রেণী:গুজরাতি বংশোদ্ভূত পাকিস্তানি ব্যক্তিত্ব
বিষয়শ্রেণী:২০শ শতাব্দীর ভারতীয় দার্শনিক
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:পঞ্চমহল জেলার ব্যক্তিত্ব
বিষয়শ্রেণী:আহমেদাবাদের রাজনীতিবিদ
বিষয়শ্রেণী:নিখিল ভারত মুসলিম লিগের সদস্য
বিষয়শ্রেণী:গুজরাতি বংশোদ্ভূত পাকিস্তানি ব্যক্তি
বিষয়শ্রেণী:করাচির ব্যক্তি
বিষয়শ্রেণী:পাকিস্তানি আইনজীবী
বিষয়শ্রেণী:পাকিস্তান মুসলিম লিগের রাজনীতিবিদ
বিষয়শ্রেণী:পাকিস্তানি দার্শনিক
বিষয়শ্রেণী:ভারতের গভর্নর জেনারেল পরিষদের সদস্য
বিষয়শ্রেণী:পাঞ্জাব, পাকিস্তানের গভর্নর
বিষয়শ্রেণী:করাচি বিশ্ববিদ্যালয়ের ব্যক্তি